b"\n_START_ARTICLE_\nCan Muntada (Ma\xc3\xa7anet de Cabrenys)\n_START_SECTION_\nDescripci\xc3\xb3\n_START_PARAGRAPH_\nEdifici situat a la carretera de les Salines, a un quil\xc3\xb2metre del poble. Es tracta d'una masia de planta irregular, formada per diferents cossos. L'edifici principal \xc3\xa9s el de la masia, de planta rectangular, amb paredat de pedres irregulars i obertures carreuades, dues de les quals amb la llinda amb inscripci\xc3\xb3. Dues d'aquestes inscripcions s\xc3\xb3n les dates 1781 i 1816. \xc3\x89s un edifici de planta baixa, i dos pisos, al primer del qual s'accedeix a trav\xc3\xa9s d'una escala exterior que d\xc3\xb3na a una terrassa suportada per dues voltes de can\xc3\xb3. Aquesta terrassa continua amb una terrassa correguda que porta a una altra terrassa, sostinguda per un porxo, que uneix la masia principal amb un dels cossos que en formen part. Aquest cos \xc3\xa9s de planta rectangular amb coberta a una vessant i paredat de pedra irregulars amb obertures carreuades, aix\xc3\xad com les cantonades. Aquesta mateixa estructura es repeteix al cos del costat, tot i que l'al\xc3\xa7ada d'aquest \xc3\xa9s superior."